**Informatívna správa**

Mestská časť Košice-Sídlisko KVP dňa 16.07.2021 v súlade s uznesením Miestneho zastupiteľstva Mestskej časti Košice – Sídlisko KVP č. 258/c zo dňa 29.4.2021 vyhlásila verejné obstarávanie na predmet zákazky *„Vybudovanie, prevádzka a údržba autobusových prístreškov MHD na území Mestskej časti Košice – Sídlisko KVP“,* a to formou zadania podlimitnej koncesie podľa § 118 zák. č. 343/2015 Z.z. o verejnom obstarávaní v znení neskorších predpisov a v súlade so zák. č. 138/1991 Zb. o majetku obcí v znení neskorších predpisov.

V súlade s platnou právnou úpravou bola koncesná dokumentácia zverejnená na:

1. na webovom sídle Mestskej časti Košice – Sídlisko KVP
2. v profile Mestskej časti Košice – Sídlisko KVP na portáli UVO
3. vo verejnom profile elektronického systému na riadenie verejných obstarávaní ERANET
4. vo Vestníku verejného obstarávania pod č. 33456-KPS
5. informácia o verejnom obstarávaní bola zaslaná emailom trom potencionálnym dodávateľom, ktorí poskytujú obdobné služby: spoločnostiam euroAWK spol. s r.o., J.C.DECAUX SLOVAKIA, s.r.o. a Akzent BigBoard, a.s.

Verejné obstarávanieprebiehalovýlučne elektronickou formou, a to prostredníctvom systému ERANET, ktorý je dostupný na webovej adrese <https://obstaravanie.eranet.sk>. Všetkým záujemcom bolo umožnené oboznámiť sa s koncesnou dokumentáciou aj bez registrácie na portáli ERANET.

Súťažné návrhy v rámci verejného obstarávanie bolo možné predkladať do 4.8.2021, 15:00 hod., pričom v ten istý deň zasadla komisia pre vyhodnotenie súťažných návrhov. Vzhľadom na skutočnosť, že v rámci verejného obstarávania nebol predložený žiaden súťažný návrh, verejné obstarávanie na predmet zákazky *„Vybudovanie, prevádzka a údržba autobusových prístreškov MHD na území Mestskej časti Košice – Sídlisko KVP“* bolo ukončené bez výberu nového dodávateľa. Informácia o výsledku verejného obstarávania bola zverejnená vo Vestníku verejného obstarávania pod č. 40756-IPS.

V Košiciach, dňa 18.08.2021

Spracovali:

Ing. Jana Timková

JUDr. Lenka Čechová Pisarčíková

Právne oddelenie