**Dôvodová správa**

Jednou zo základných priorít Energetickej politiky SR je v súlade s prioritami EÚ znižovanie energetickej náročnosti, ako jeden z mnohých nástrojov v boji proti klimatickým zmenám. Konkrétnym cieľom v uvedenej oblasti je zlepšenie environmentálnych aspektov v mestách a mestských oblastiach prostredníctvom budovania zelenej infraštruktúry a zavádzanie systémových prvkov znižovania znečistenia ovzdušia a hluku.

Mestská časť Košice - Sídlisko KVP využila možnosť, ktorú ponúka Integrovaný regionálny operačný program a podala Žiadosť o nenávratný finančný príspevok na Ministerstvo investícií, regionálneho rozvoja a informatizácie SR v sekcii IROP súvisiaci so životným prostredím pre realizáciu projektu „**Stavebné úpravy - Realizácia zelenej strechy, Miestny úrad Mestskej časti Košice - Sídlisko KVP“.** Hlavným cieľom projektu je realizácia zelenej strechy na budove miestneho úradu, ktorá významne môže prispieť k zlepšeniu životného prostredia a zmierneniu znečisťovania ovzdušia. Hlavnými výhodami zelenej strechy sú: zadržiavanie dažďovej vody, ochladzovanie prostredia, zvuková izolácia, úspora energií a aktívna podpora miestnej biodiverzity.

Celková predpokladaná výška výdavkov projektu je **105 978,95 EUR s DPH**.

Hodnota požadovanej spoluúčasti Mestskej časti Košice- Sídlisko KVP vo výške 5 % predstavuje sumu **5 298,95 EUR**. Ostatná časť financovania realizácie projektu je zabezpečená vo forme nenávratného príspevku z operačného programu.

Materiál je predkladaný miestnemu zastupiteľstvu z dôvodu, že uznesenie miestneho zastupiteľstva v navrhovanom znení je jednou z povinných príloh žiadosti o nenávratný finančný príspevok.

V Košiciach, dňa 18.08.2021

Spracovali:

Ing. Iveta Urbanová

Ing. Jaromil Čop